CELEX: 62017TN0031
Language: sk
Date: 2017-01-20 00:00:00
Title: Vec T-31/17: Žaloba podaná 20. januára 2017 – Portugalsko/Komisia

3.4.2017   
            
            
               SK
            
            
               Úradný vestník Európskej únie
            
            
               C 104/51
            
         Žaloba podaná 20. januára 2017 – Portugalsko/Komisia
   (Vec T-31/17)
   (2017/C 104/71)
   Jazyk konania: portugalčina
   
      Účastníci konania
   
   
      Žalobkyňa: Portugalská republika (v zastúpení: L. Inez Fernandes, M. Figueiredo, J. Saraiva de Almeida a A. Tavares de Almeida, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie rozhodnutie Komisie (EÚ) 2016/2018 z 15. novembra 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 312, 2016, s. 26), v rozsahu, v akom z financovania Európskou úniou vylučuje sumu 660 202,73 eura týkajúcu sa výdavkov deklarovaných Portugalskom v súvislosti s technickou pomocou programu POSEI pre Azorské ostrovy v rozpočtových rokoch 2012 a 2013,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na porušení zásady ochrany legitímnej dôvery.
            
         
               2.
            
            
               Druhý žalobný dôvod je založený na porušení článku 12 písm. c) nariadenia Rady (ES) č. 247/2006 z 30. januára 2006 o osobitných opatreniach v oblasti poľnohospodárstva v najvzdialenejších regiónoch Únie (Ú. v. EÚ L 42, 2006, s. 1).
            
         
               3.
            
            
               Tretí žalobný dôvod je založený na nedostatočnom odôvodnení a na porušení článku 11 nariadenia Komisie (ES) č. 885/2006 z 21. júna 2006, ktorým sa ustanovujú podrobné pravidlá uplatňovania nariadenia Rady (ES) č. 1290/2005, pokiaľ ide o akreditáciu platobných agentúr a iných orgánov a zúčtovania EPZF a EPFRV (Ú. v. EÚ L 171, 2006, s. 90).